CELEX: 62020CJ0683
Language: el
Date: 2022-01-13 00:00:00
Title: Απόφαση του Δικαστηρίου (όγδοο τμήμα) της 13ης Ιανουαρίου 2022.#Ευρωπαϊκή Επιτροπή κατά Σλοβακικής Δημοκρατίας.#Παράβαση κράτους μέλους – Περιβάλλον – Οδηγία 2002/49/ΕΚ – Αξιολόγηση και διαχείριση του περιβαλλοντικού θορύβου – Μεγάλοι οδικοί άξονες και μεγάλοι σιδηροδρομικοί άξονες – Άρθρο 8, παράγραφος 2 – Σχέδια δράσης – Άρθρο 10, παράγραφος 2 – Παράρτημα VI – Περιλήψεις των σχεδίων δράσης – Μη γνωστοποίηση στην Επιτροπή εντός των προβλεπόμενων προθεσμιών.#Υπόθεση C-683/20.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ (όγδοο τμήμα)
   της 13ης Ιανουαρίου 2022 (
         *1
      )
   «Παράβαση κράτους μέλους – Περιβάλλον – Οδηγία 2002/49/ΕΚ – Αξιολόγηση και διαχείριση του περιβαλλοντικού θορύβου – Μεγάλοι οδικοί άξονες και μεγάλοι σιδηροδρομικοί άξονες – Άρθρο 8, παράγραφος 2 – Σχέδια δράσης – Άρθρο 10, παράγραφος 2 – Παράρτημα VI – Περιλήψεις των σχεδίων δράσης – Μη γνωστοποίηση στην Επιτροπή εντός των προβλεπόμενων προθεσμιών»
   Στην υπόθεση C‑683/20,
   με αντικείμενο προσφυγή λόγω παραβάσεως δυνάμει του άρθρου 258 ΣΛΕΕ, η οποία ασκήθηκε στις 17 Δεκεμβρίου 2020,
   
      Ευρωπαϊκή Επιτροπή, εκπροσωπούμενη από τους R. Lindenthal και M. Noll‑Ehlers,
   προσφεύγουσα,
   κατά
   
      Σλοβακικής
      Δημοκρατίας, εκπροσωπούμενης από την B. Ricziová,
   καθής,
   ΤΟ ΔΙΚΑΣΤΗΡΙΟ (όγδοο τμήμα),
   συγκείμενο από τους J. Passer (εισηγητή), πρόεδρο του έβδομου τμήματος, προεδρεύοντα του όγδοου τμήματος, F. Biltgen και N. Wahl, δικαστές,
   γενικός εισαγγελέας: P. Pikamäe
   γραμματέας: A. Calot Escobar
   έχοντας υπόψη την έγγραφη διαδικασία,
   κατόπιν της αποφάσεως που έλαβε, αφού άκουσε τον γενικό εισαγγελέα, να εκδικάσει την υπόθεση χωρίς ανάπτυξη προτάσεων,
   εκδίδει την ακόλουθη
   
      Απόφαση
   
   
            1
         
         
            Με την προσφυγή της, η Ευρωπαϊκή Επιτροπή ζητεί από το Δικαστήριο να διαπιστώσει ότι η Σλοβακική Δημοκρατία παρέβη τις υποχρεώσεις που υπέχει από το άρθρο 8, παράγραφος 2, και από το άρθρο 10, παράγραφος 2, της οδηγίας 2002/49/ΕΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, σχετικά με την αξιολόγηση και τη διαχείριση του περιβαλλοντικού θορύβου (ΕΕ 2002, L 189, σ. 12), σε συνδυασμό με το παράρτημα VI της οδηγίας αυτής, καθόσον παρέλειψε να καταρτίσει σχέδια δράσης και να γνωστοποιήσει στην Επιτροπή περιλήψεις των σχεδίων δράσης για τους μεγάλους οδικούς άξονες και τους μεγάλους σιδηροδρομικούς άξονες που περιλαμβάνονται στο παράρτημα της παρούσας αποφάσεως.
         
      
      Το νομικό πλαίσιο
   
   
            2
         
         
            Το άρθρο 3 της οδηγίας 2002/49, το οποίο φέρει τον τίτλο «Ορισμοί», έχει ως εξής:
            «Για τους σκοπούς της παρούσας οδηγίας, νοούνται ως:
            […]
            
                     ιδ)
                  
                  
                     “μεγάλος οδικός άξονας”: μια επαρχιακή, εθνική ή διεθνής οδική αρτηρία, καθοριζόμενη από το κράτος μέλος, στην οποία καταγράφεται κυκλοφορία άνω των τριών εκατομμυρίων οχημάτων το χρόνο·
                  
               
                     ιε)
                  
                  
                     “μεγάλος σιδηροδρομικός άξονας”: μια σιδηροδρομική γραμμή, καθοριζόμενη από το κράτος μέλος, στην οποία διακινούνται περισσότεροι από 30000 συρμοί το χρόνο·
                  
               […]
            
                     κ)
                  
                  
                     “σχέδια δράσης”: σχέδια για τη διαχείριση των προβλημάτων και των επιδράσεων του θορύβου, συμπεριλαμβανομένης εν ανάγκη της μείωσης του θορύβου·
                  
               […]».
         
      
            3
         
         
            Το άρθρο 8 της οδηγίας αυτής, το οποίο φέρει τον τίτλο «Σχέδια δράσης», προβλέπει τα ακόλουθα:
            «[…]
            2.   Τα κράτη μέλη μεριμνούν ώστε το αργότερο στις 18 Ιουλίου 2013, να έχουν εκπονηθεί από τις αρμόδιες αρχές σχέδια δράσης, κυρίως για την αντιμετώπιση προτεραιοτήτων οι οποίες ενδέχεται να επισημανθούν λόγω υπέρβασης κάποιας οικείας οριακής τιμής ή βάσει άλλων κριτηρίων της εκλογής των κρατών μελών για τα πολεοδομικά συγκροτήματα και για τους μεγάλους οδικούς και σιδηροδρομικούς άξονες εντός των επικρατειών τους.
            […]
            5.   Τα σχέδια δράσης επανεξετάζονται, και εν ανάγκη αναθεωρούνται, όποτε σημειώνονται σημαντικές εξελίξεις που επηρεάζουν την υπάρχουσα κατάσταση θορύβου και, πάντως, τουλάχιστον κάθε πέντε χρόνια μετά την ημερομηνία της έγκρισής τους.
            […]
            7.   Τα κράτη μέλη μεριμνούν ώστε να ακούγεται η γνώμη του κοινού σχετικά με προτάσεις για σχέδια δράσης, να του δίνεται εγκαίρως και ουσιαστικά η ευκαιρία να συμμετέχει στην προετοιμασία και την αναθεώρηση των σχεδίων δράσης, να λαμβάνονται υπόψη τα αποτελέσματα της συμμετοχής αυτής και να ενημερώνεται το κοινό για τις λαμβανόμενες αποφάσεις. Πρέπει να προβλέπονται λογικά χρονοδιαγράμματα, που να αφήνουν αρκετό χρόνο για κάθε στάδιο της συμμετοχής του κοινού.
            Όταν η υποχρέωση διεξαγωγής διαδικασίας συμμετοχής του κοινού απορρέει ταυτόχρονα από την παρούσα οδηγία και από άλλο […] νομοθέτημα [της Ένωσης], τα κράτη μέλη μπορούν να προβλέπουν κοινές διαδικασίες, ώστε να αποφεύγεται η επικάλυψη.»
         
      
            4
         
         
            Το άρθρο 10 της εν λόγω οδηγίας, το οποίο φέρει τον τίτλο «Συλλογή και δημοσίευση δεδομένων από τα κράτη μέλη και την Επιτροπή», ορίζει στην παράγραφο 2 τα εξής:
            «Τα κράτη μέλη μεριμνούν ώστε να αποστέλλονται στην Επιτροπή, εντός έξι μηνών μετά τις ημερομηνίες που αναφέρονται στα άρθρα 7 και 8, αντιστοίχως, οι πληροφορίες που περιλαμβάνονται στους στρατηγικούς χάρτες θορύβου και οι περιλήψεις των σχεδίων δράσης, όπως αναφέρονται στο παράρτημα VI.»
         
      
            5
         
         
            Το παράρτημα V της ίδιας οδηγίας προβλέπει τις στοιχειώδεις απαιτήσεις για τα σχέδια δράσης.
         
      
            6
         
         
            Το παράρτημα VI της ως άνω οδηγίας προβλέπει τα στοιχεία που πρέπει να διαβιβάζονται στην Επιτροπή, περιλαμβανομένων, μεταξύ άλλων, για τους μεγάλους οδικούς και σιδηροδρομικούς άξονες και τα μεγάλα αεροδρόμια, «[π]ερίληψη του σχεδίου δράσης, το πολύ δέκα σελίδων, με όλες τις σημαντικές πτυχές που αναφέρονται στο παράρτημα V».
         
      
      Η προ της ασκήσεως της προσφυγής διαδικασία
   
   
            7
         
         
            Στις 25 Ιουνίου 2010 οι σλοβακικές αρχές γνωστοποίησαν στην Επιτροπή, μέσω της ηλεκτρονικής πύλης Reportnet του ευρωπαϊκού δικτύου πληροφοριών και παρατηρήσεων σχετικά με το περιβάλλον (στο εξής: Eionet), κατάλογο πολεοδομικών συγκροτημάτων, μεγάλων οδικών αξόνων, μεγάλων σιδηροδρομικών αξόνων και μεγάλων αεροδρομίων που εμπίπτουν στο πεδίο εφαρμογής της οδηγίας 2002/49. Στις 16 Ιανουαρίου 2014 επικαιροποίησαν τον κατάλογο αυτόν σε σχέση με τους μεγάλους σιδηροδρομικούς άξονες.
         
      
            8
         
         
            Στις 27 Μαρτίου 2015, κατόπιν μιας πρώτης ανταλλαγής επιστολών, οι υπηρεσίες της Επιτροπής απηύθυναν στις σλοβακικές αρχές, στο πλαίσιο της διαδικασίας EU Pilot 7453/15/ENVI, αίτημα σχετικά με την εφαρμογή της οδηγίας 2002/49.
         
      
            9
         
         
            Στις 26 Μαΐου 2015 οι σλοβακικές αρχές απάντησαν στο αίτημα και, στις 24 Ιουλίου 2015, επικαιροποίησαν τα δεδομένα που αφορούσαν τα πολεοδομικά συγκροτήματα και τους μεγάλους οδικούς άξονες.
         
      
            10
         
         
            Στις 29 Απριλίου 2016 η Επιτροπή απηύθυνε στη Σλοβακική Δημοκρατία προειδοποιητική επιστολή με την οποία διαπίστωνε πλείονες παραβάσεις των υποχρεώσεων που υπέχει το εν λόγω κράτος μέλος από την οδηγία 2002/49, μεταξύ άλλων της προβλεπόμενης στο άρθρο 8, παράγραφος 2, υποχρέωσης καταρτίσεως σχεδίων δράσης, καθώς και της προβλεπόμενης στο άρθρο 10, παράγραφος 2, σε συνδυασμό με τα παραρτήματα V και VI της εν λόγω οδηγίας, υποχρέωσης διαβιβάσεως περιλήψεων των προαναφερθέντων σχεδίων δράσης.
         
      
            11
         
         
            Με έγγραφο της 17ης Ιουνίου 2016, η Σλοβακική Δημοκρατία απάντησε στην ως άνω προειδοποιητική επιστολή.
         
      
            12
         
         
            Στις 15 Ιουνίου 2017, η Επιτροπή, αφού προηγουμένως εξέτασε την ως άνω απάντηση και τις πληροφορίες που της κοινοποιήθηκαν κατόπιν αυτής, απηύθυνε στη Σλοβακική Δημοκρατία αιτιολογημένη γνώμη. Στην αιτιολογημένη γνώμη, προέβη, μεταξύ άλλων, στη διαπίστωση ότι το κράτος μέλος δεν είχε καταρτίσει σχέδια δράσης για 462 μεγάλους οδικούς άξονες και δεκαέξι μεγάλους σιδηροδρομικούς άξονες, κατά παράβαση του άρθρου 8, παράγραφοι 2 και 4, σε συνδυασμό με το παράρτημα V της οδηγίας 2002/49, και δεν είχε διαβιβάσει, σε σχέση με τους συγκεκριμένους μεγάλους οδικούς άξονες και μεγάλους σιδηροδρομικούς άξονες, τις περιλήψεις των σχεδίων δράσης, κατά παράβαση του άρθρου 10, παράγραφος 2, σε συνδυασμό με τα παραρτήματα V και VI της ίδιας οδηγίας. Η Επιτροπή έταξε στη Σλοβακική Δημοκρατία προθεσμία δύο μηνών από την παραλαβή της αιτιολογημένης γνώμης προκειμένου να λάβει τα αναγκαία μέτρα για να θέσει τέρμα στις παραβάσεις αυτές.
         
      
            13
         
         
            Με έγγραφο της 24ης Ιουλίου 2017, η Σλοβακική Δημοκρατία επισήμανε ότι δεν ήταν σε θέση να συμμορφωθεί πλήρως και εγκαίρως προς τις υποχρεώσεις που απορρέουν από την οδηγία 2002/49, διότι οι διαχειριστές της οδικής υποδομής και οι σιδηροδρομικές επιχειρήσεις δεν είχαν τηρήσει εμπροθέσμως τις νόμιμες υποχρεώσεις τους. Επιπλέον, το εν λόγω κράτος μέλος διευκρίνισε στην Επιτροπή ότι βρίσκονταν σε διαδικασία καταρτίσεως 17 σχέδια δράσης που αφορούσαν μεγάλους οδικούς άξονες.
         
      
            14
         
         
            Στις 21 Αυγούστου και στις 10 Σεπτεμβρίου 2020, οι σλοβακικές αρχές διαβίβασαν στο δίκτυο Eionet νέες πληροφορίες σχετικά, αντιστοίχως, με τους μεγάλους οδικούς άξονες και τους μεγάλους σιδηροδρομικούς άξονες.
         
      
            15
         
         
            Εκτιμώντας ότι η Σλοβακική Δημοκρατία δεν συμμορφώθηκε προς τις υποχρεώσεις που υπέχει από το άρθρο 8, παράγραφος 2, και από το άρθρο 10, παράγραφος 2, σε συνδυασμό με το παράρτημα VI της οδηγίας 2002/49, η Επιτροπή αποφάσισε να ασκήσει την υπό κρίση προσφυγή.
         
      
      Επί της προσφυγής
   
   
      
         Επιχειρηματολογία των διαδίκων
      
   
   
            16
         
         
            Η Επιτροπή, ενώ αναγνωρίζει ότι η Σλοβακική Δημοκρατία σημείωσε κάποια πρόοδο σε σχέση με την εφαρμογή της οδηγίας 2002/49 μετά την κίνηση της διαδικασίας, υποστηρίζει εντούτοις ότι το εν λόγω κράτος μέλος παρέβη την υποχρέωσή του να της διαβιβάσει τις περιλήψεις των σχεδίων δράσης για 445 μεγάλους οδικούς άξονες εκτός πολεοδομικών συγκροτημάτων και για δεκαέξι μεγάλους σιδηροδρομικούς άξονες εκτός πολεοδομικών συγκροτημάτων, όπως ορίζει το άρθρο 10, παράγραφος 2, σε συνδυασμό με το παράρτημα VI της οδηγίας 2002/49. H Επιτροπή συνάγει εξ αυτού, ελλείψει ενδείξεως περί του αντιθέτου, ότι η Σλοβακική Δημοκρατία δεν κατήρτισε σχέδια δράσης για τους εν λόγω άξονες και, ως εκ τούτου, παρέβη την υποχρέωση την οποία υπέχει από το άρθρο 8, παράγραφος 2, της οδηγίας αυτής.
         
      
            17
         
         
            Η Σλοβακική Δημοκρατία αναγνωρίζει ότι συμμορφώθηκε με καθυστέρηση προς τις υποχρεώσεις που απορρέουν από το άρθρο 8, παράγραφος 2, και από το άρθρο 10, παράγραφος 2, της οδηγίας 2002/49. Εκτιμά εντούτοις ότι η υπό κρίση προσφυγή έχει καταστεί άνευ αντικειμένου.
         
      
            18
         
         
            Φρονεί, ειδικότερα, ότι δεν στοιχειοθετείται καμία παράλειψη εκ μέρους της, διότι κοινοποίησε στην Επιτροπή, στις 10 Σεπτεμβρίου 2020, έγγραφο με τίτλο «Σχέδιο δράσης σχετικά με την προστασία από τον θόρυβο που προέρχεται από ορισμένους μεγάλους σιδηροδρομικούς άξονες τους οποίους διαχειρίζεται η εθνική εταιρία σλοβακικών σιδηροδρόμων (ŽSR) και οι οποίοι λειτουργούν εν έτει 2011 – Περίληψη», του Ιουλίου 2013, και, στις 31 Δεκεμβρίου 2020, έγγραφο με τίτλο «Σχέδιο δράσης σχετικά με την προστασία από τον θόρυβο που προέρχεται από ορισμένους μεγάλους οδικούς άξονες τους οποίους διαχειρίζεται η σλοβακική διοικητική διεύθυνση οδών (SSC) βάσει της καταστάσεως που υφίστατο το έτος 2011 – Περίληψη», του Νοεμβρίου 2020.
         
      
            19
         
         
            Με το υπόμνημα απαντήσεως, η Επιτροπή αμφισβήτησε το κατά πόσον ασκούν επιρροή συναφώς τα προαναφερθέντα έγγραφα. Ειδικότερα, στα έγγραφα αυτά γίνεται λόγος για δημόσιες διαβουλεύσεις που πραγματοποιήθηκαν κατά τη διάρκεια του έτους 2020. Δεδομένου ότι οι δημόσιες διαβουλεύσεις πρέπει, σύμφωνα με το άρθρο 8, παράγραφος 7, της οδηγίας 2002/49, να προηγούνται της εγκρίσεως των σχεδίων δράσης, τα εν λόγω έγγραφα δεν μπορούν επομένως να αφορούν σχέδια δράσης καταρτισθέντα για την περίοδο μεταξύ 2013 και 2018. Πρόκειται, κατά τα φαινόμενα, για πρόσφατα έγγραφα που αφορούν παρελθούσα κατάσταση. Πλην όμως, από τη συστηματική ερμηνεία των διατάξεων της οδηγίας 2002/49 προκύπτει ότι ένα σχέδιο δράσης πρέπει να αποφασίζεται εγκαίρως προκειμένου να καλύψει μελλοντικό χρονικό διάστημα. Από το σύστημα υποχρεώσεων που καθιερώνει η οδηγία, και ιδίως από το άρθρο 8, παράγραφος 5, αυτής, προκύπτει ιδιαίτερα ότι, μετά από πέντε έτη το αργότερο, τα σχέδια δράσης επανεξετάζονται και, εν ανάγκη, αναθεωρούνται. Κατά συνέπεια, η θέσπιση, το 2020, σχεδίου δράσης το οποίο έπρεπε να είχε καταρτιστεί το 2013 δεν συνεπάγεται συμμόρφωση προς την οδηγία 2002/49. Εάν ήταν δυνατή η θέσπιση σχεδίων δράσης μετά την παρέλευση του χρονικού διαστήματος το οποίο αυτά αφορούν, η οδηγία 2002/49 θα καθίστατο άνευ πρακτικής αποτελεσματικότητας.
         
      
            20
         
         
            Η Επιτροπή επισημαίνει επιπλέον ότι, εν πάση περιπτώσει, το ζήτημα αν η Σλοβακική Δημοκρατία εκπλήρωσε τις υποχρεώσεις που υπείχε από το άρθρο 8, παράγραφος 2, και από το άρθρο 10, παράγραφος 2, της οδηγίας 2002/49 πρέπει να εκτιμηθεί σε σχέση με την κατάσταση ως είχε κατά την εκπνοή της προθεσμίας που τάχθηκε με την αιτιολογημένη γνώμη, εν προκειμένω στις 15 Αυγούστου 2017. Δεν αμφισβητείται όμως ότι, κατά τον χρόνο εκείνο, η Σλοβακική Δημοκρατία εξακολουθούσε να μην έχει καταρτίσει σχέδια δράσης για 445 μεγάλους οδικούς άξονες και δεκαέξι μεγάλους σιδηροδρομικούς άξονες.
         
      
            21
         
         
            Η Σλοβακική Δημοκρατία απορρίπτει την επιχειρηματολογία αυτή της Επιτροπής, την οποία θεωρεί παράλογη και ασαφή. Από την οδηγία 2002/49 προκύπτει ότι τα σχέδια δράσης που το εν λόγω κράτος μέλος όφειλε να καταρτίσει για δεκαέξι μεγάλους σιδηροδρομικούς άξονες και για 445 μεγάλους οδικούς άξονες πριν από τις 18 Ιουλίου 2013 έπρεπε να στηριχθούν στα δεδομένα του έτους 2011 και να περιλαμβάνουν μέτρα για τα έτη 2013 έως 2018. Η Σλοβακική Δημοκρατία εκπλήρωσε εκ των υστέρων την υποχρέωση αυτή. Οι απαιτήσεις τις οποίες διατύπωσε η Επιτροπή κατά το στάδιο του υπομνήματος απαντήσεως ισοδυναμούν, στην πράξη, με ισχυρισμό ότι η Σλοβακική Δημοκρατία όφειλε να μην εκπληρώσει, έστω και εκ των υστέρων, την υποχρέωση την οποία υπέχει από το άρθρο 8, παράγραφος 2, της οδηγίας 2002/49 και την οποία αφορά η υπό κρίση προσφυγή, ενώ συγχρόνως προκύπτει υποχρέωσή της να επιδιώξει την εκπλήρωση άλλης υποχρέωσης, ήτοι της υποχρέωσης που προβλέπει το άρθρο 8, παράγραφος 5, της οδηγίας 2002/49, για τη μη τήρηση της οποίας ουδεμία προσφυγή ασκήθηκε κατ’ αυτής. Με άλλα λόγια, τα επιχειρήματα της Επιτροπής σημαίνουν ότι, αν ένα κράτος μέλος δεν εκπληρώσει τις υποχρεώσεις του εντός της προθεσμίας που τάσσει η οδηγία αυτή, δεν θα μπορέσει ποτέ να εκπληρώσει τις υποχρεώσεις αυτές.
         
      
            22
         
         
            Στην περίπτωση που η Επιτροπή προσάπτει στη Σλοβακική Δημοκρατία, με το υπόμνημα απαντήσεως, παράβαση της προβλεπόμενης στο άρθρο 8, παράγραφος 7, της οδηγίας 2002/49 υποχρέωσης έγκαιρης δημόσιας διαβούλευσης επί των σχεδίων δράσης και της προβλεπόμενης στο άρθρο 8, παράγραφος 5, της οδηγίας 2002/49 υποχρέωσης επανεξέτασης ή αναθεώρησης των σχεδίων δράσης το αργότερο πέντε έτη μετά την ημερομηνία έγκρισης, η Σλοβακική Δημοκρατία φρονεί ότι οι αιτιάσεις αυτές είναι απαράδεκτες.
         
      
            23
         
         
            Εξάλλου, η Σλοβακική Δημοκρατία επισημαίνει, κατ’ αρχάς, ότι, μολονότι τα σχέδια δράσης τα οποία αφορά η προσφυγή οριστικοποιήθηκαν μόλις το 2020, τούτο δεν σημαίνει ότι δεν ελήφθη κανένα μέτρο σε σχέση με τους οικείους μεγάλους οδικούς και σιδηροδρομικούς άξονες μετά το 2013 για την καταπολέμηση του περιβαλλοντικού θορύβου. Συναφώς, αναφέρει πλείονα μέτρα εκσυγχρονισμού των σιδηροδρομικών γραμμών ή μέτρα τα οποία σκοπούν άμεσα στη μείωση των πηγών θορύβου.
         
      
            24
         
         
            Εν συνεχεία, η Σλοβακική Δημοκρατία υποστηρίζει ότι γνώριζε επακριβώς τις υποχρεώσεις τις οποίες υπέχει από το άρθρο 8, παράγραφος 5, της οδηγίας 2002/49. Συμφώνως προς τη διάταξη αυτή, διατείνεται ότι κατάρτισε και κοινοποίησε στην Επιτροπή πλείονες περιλήψεις σχεδίων δράσης λαμβάνοντας υπόψη την κατάσταση για το έτος 2016.
         
      
            25
         
         
            Τέλος, η Σλοβακική Δημοκρατία υπογραμμίζει ότι δεν ήταν βέβαια το μόνο κράτος μέλος που καθυστέρησε να εκπληρώσει τις υποχρεώσεις τις οποίες υπέχει από το άρθρο 8, παράγραφος 2, και από το άρθρο 10, παράγραφος 2, της οδηγίας 2002/49.
         
      
      
         Εκτίμηση του Δικαστηρίου
      
   
   
            26
         
         
            Κατά πάγια νομολογία του Δικαστηρίου, η ύπαρξη παραβάσεως πρέπει να εκτιμάται σε συνάρτηση με την κατάσταση του κράτους μέλους ως είχε κατά την εκπνοή της ταχθείσας με την αιτιολογημένη γνώμη προθεσμίας [βλ. απόφαση της 27ης Ιανουαρίου 2021, Επιτροπή κατά Αυστρίας (ΦΠΑ – Ταξιδιωτικά γραφεία), C‑787/19, μη δημοσιευθείσα, EU:C:2021:72, σκέψη 34 και εκεί μνημονευόμενη νομολογία].
         
      
            27
         
         
            Εν προκειμένω, η Σλοβακική Δημοκρατία δεν αμφισβητεί ότι, κατά την ημερομηνία εκπνοής της ταχθείσας με την αιτιολογημένη γνώμη προθεσμίας, ήτοι στις 15 Αυγούστου 2017, δεν είχε καταρτίσει σχέδια δράσης για τους μεγάλους οδικούς άξονες και τους μεγάλους σιδηροδρομικούς άξονες που περιλαμβάνονται στο παράρτημα της παρούσας αποφάσεως ούτε είχε κοινοποιήσει στην Επιτροπή περιλήψεις των εν λόγω σχεδίων δράσης.
         
      
            28
         
         
            Όσον αφορά τα έγγραφα με τίτλο «Σχέδιο δράσης σχετικά με την προστασία από τον θόρυβο που προέρχεται από ορισμένους μεγάλους σιδηροδρομικούς άξονες τους οποίους διαχειρίζεται η εθνική εταιρία σλοβακικών σιδηροδρόμων (ŽSR) και οι οποίοι λειτουργούν εν έτει 2011 – Περίληψη» και «Σχέδιο δράσης σχετικά με την προστασία από τον θόρυβο που προέρχεται από ορισμένους μεγάλους οδικούς άξονες τους οποίους διαχειρίζεται η σλοβακική διοικητική διεύθυνση οδών (SSC) βάσει της καταστάσεως που υφίστατο το έτος 2011 – Περίληψη», η Σλοβακική Δημοκρατία δεν αμφισβητεί ότι τα κοινοποίησε στην Επιτροπή στις 10 Σεπτεμβρίου και στις 31 Δεκεμβρίου 2020, ήτοι μετά την εκπνοή της ταχθείσας με την αιτιολογημένη γνώμη προθεσμίας. Όσον αφορά το πρώτο από τα δύο αυτά έγγραφα, διευκρινίζει επιπλέον ότι η αναγραφή του έτους 2013 (βλ. σκέψη 18 της παρούσας αποφάσεως) διατηρήθηκε στο εν λόγω έγγραφο, διότι έπρεπε να είχε συνταχθεί αρχικώς εκείνη τη χρονιά. Ωστόσο, επιβεβαιώνει ότι οριστικοποιήθηκε μόλις το 2020, μετά τη δημόσια διαβούλευση.
         
      
            29
         
         
            Επομένως, σύμφωνα με τη νομολογία που μνημονεύεται στη σκέψη 26 της παρούσας αποφάσεως, τα ως άνω έγγραφα δεν ασκούν επιρροή ως προς την εκτίμηση της υπάρξεως, κατά τον χρόνο εκείνο, των προβαλλόμενων παραβάσεων.
         
      
            30
         
         
            Επιπλέον, διαπιστώνεται ότι ο ισχυρισμός της Σλοβακικής Δημοκρατίας περί απαραδέκτου ορισμένων επιχειρημάτων της Επιτροπής στηρίζεται σε εσφαλμένη ερμηνεία των υπομνημάτων του θεσμικού αυτού οργάνου.
         
      
            31
         
         
            Ειδικότερα, όπως επισημαίνει η ίδια η Σλοβακική Δημοκρατία, η Επιτροπή δεν ζητεί από το Δικαστήριο να διαπιστώσει παράβαση άλλων υποχρεώσεων πέραν των προβλεπόμενων στο άρθρο 8, παράγραφος 2, και στο άρθρο 10, παράγραφος 2, της οδηγίας 2002/49.
         
      
            32
         
         
            Στην πραγματικότητα, η Επιτροπή αναφέρθηκε στην υποχρέωση αναθεωρήσεως των σχεδίων δράσης και στην υποχρέωση διαβουλεύσεως με το κοινό επί των προτάσεων σχεδίων δράσης, τις οποίες προβλέπει το άρθρο 8, παράγραφοι 5 και 7, της οδηγίας αυτής, μόνο στο πλαίσιο των εγγράφων που μνημονεύονται στη σκέψη 28 της παρούσας αποφάσεως, τούτο δε προκειμένου να αποδείξει, μεταξύ άλλων, ότι τα έγγραφα αυτά εκδόθηκαν πρόσφατα και, εν πάση περιπτώσει, μετά την εκπνοή της ταχθείσας με την αιτιολογημένη γνώμη προθεσμίας, γεγονός το οποίο δεν αμφισβητήθηκε, στο πλαίσιο της παρούσας διαδικασίας, από τη Σλοβακική Δημοκρατία.
         
      
            33
         
         
            Στο μέτρο που η Σλοβακική Δημοκρατία τονίζει ότι δεν ήταν βέβαια το μόνο κράτος μέλος που καθυστέρησε να εκπληρώσει τις υποχρεώσεις που απορρέουν από το άρθρο 8, παράγραφος 2, και από το άρθρο 10, παράγραφος 2, της οδηγίας 2002/49, αρκεί να υπομνησθεί ότι το Δικαστήριο έχει επανειλημμένως κρίνει ότι ένα κράτος μέλος δεν μπορεί να δικαιολογήσει τη μη εκπλήρωση των υποχρεώσεων που υπέχει από τη Συνθήκη ΛΕΕ επικαλούμενο ότι άλλα κράτη μέλη παρέβησαν και παραβαίνουν επίσης τις υποχρεώσεις τους (απόφαση της 18ης Νοεμβρίου 2010, Επιτροπή κατά Ισπανίας, C‑48/10, μη δημοσιευθείσα, EU:C:2010:704, σκέψη 33 και εκεί μνημονευόμενη νομολογία).
         
      
            34
         
         
            Υπό τις συνθήκες αυτές, η προσφυγή πρέπει να γίνει δεκτή.
         
      
            35
         
         
            Λαμβανομένου υπόψη του συνόλου των ανωτέρω σκέψεων, διαπιστώνεται ότι η Σλοβακική Δημοκρατία παρέβη τις υποχρεώσεις που υπέχει αντιστοίχως από το άρθρο 8, παράγραφος 2, και από το άρθρο 10, παράγραφος 2, της οδηγίας 2002/49, σε συνδυασμό με το παράρτημα VI αυτής, καθόσον παρέλειψε, αφενός, να καταρτίσει σχέδια δράσης για τους μεγάλους οδικούς άξονες και τους μεγάλους σιδηροδρομικούς άξονες που περιλαμβάνονται στο παράρτημα της παρούσας αποφάσεως και, αφετέρου, να κοινοποιήσει στην Επιτροπή περιλήψεις των εν λόγω σχεδίων δράσης.
         
      
      Επί των δικαστικών εξόδων
   
   
            36
         
         
            Κατά το άρθρο 138, παράγραφος 1, του Κανονισμού Διαδικασίας του Δικαστηρίου, ο ηττηθείς διάδικος καταδικάζεται στα δικαστικά έξοδα εφόσον υπάρχει σχετικό αίτημα του νικήσαντος διαδίκου. Δεδομένου ότι η Επιτροπή ζήτησε την καταδίκη της Σλοβακικής Δημοκρατίας στα δικαστικά έξοδα και η τελευταία ηττήθηκε, πρέπει να καταδικαστεί στα δικαστικά έξοδα.
         
       
         
            Για τους λόγους αυτούς, το Δικαστήριο (όγδοο τμήμα) αποφασίζει:
         
       
         
            
                     
                        1)
                     
                  
                  
                     
                        Η Σλοβακική Δημοκρατία παρέβη τις υποχρεώσεις που υπέχει αντιστοίχως από το άρθρο 8, παράγραφος 2, και από το άρθρο 10, παράγραφος 2, της οδηγίας 2002/49/ΕΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, σχετικά με την αξιολόγηση και τη διαχείριση του περιβαλλοντικού θορύβου, σε συνδυασμό με το παράρτημα VI αυτής, καθόσον παρέλειψε, αφενός, να καταρτίσει σχέδια δράσης για τους μεγάλους οδικούς άξονες και τους μεγάλους σιδηροδρομικούς άξονες που περιλαμβάνονται στο παράρτημα της παρούσας αποφάσεως και, αφετέρου, να κοινοποιήσει στην Ευρωπαϊκή Επιτροπή περιλήψεις των εν λόγω σχεδίων δράσης.
                     
                  
               
       
         
            
                     
                        2)
                     
                  
                  
                     
                        Καταδικάζει τη Σλοβακική Δημοκρατία στα δικαστικά έξοδα.
                     
                  
               
       
            
               
                  (υπογραφές)
               
            
         
      Παράρτημα
   
   
      Μεγάλοι οδικοί άξονες
   
   Εθνικός αριθμός ταυτοποίησης Μοναδικός αριθμός ταυτοποίησης
   90269 SK_b_rd001
   90260 SK_b_rd002
   90290 SK_b_rd003
   90290 SK_b_rd004
   90308 SK_b_rd005
   90308 SK_b_rd006
   90309 SK_b_rd007
   90309 SK_b_rd008
   90309 SK_b_rd009
   90100 SK_b_rd010
   90100 SK_b_rd011
   90100 SK_b_rd012
   90118 SK_b_rd013
   90118 SK_b_rd014
   90118 SK_b_rd015
   90118 SK_b_rd016
   90119 SK_b_rd017
   90120 SK_b_rd018
   90120 SK_b_rd019
   90120 SK_b_rd020
   90120 SK_b_rd021
   90120 SK_b_rd022
   90120 SK_b_rd023
   90130 SK_b_rd024
   90130 SK_b_rd025
   90140 SK_b_rd026
   90149 SK_b_rd027
   90149 SK_b_rd028
   90149 SK_b_rd029
   90149 SK_b_rd030
   90149 SK_b_rd031
   90158 SK_b_rd032
   90158 SK_b_rd033
   90158 SK_b_rd034
   90158 SK_b_rd035
   90158 SK_b_rd036
   90158 SK_b_rd037
   90169 SK_b_rd038
   90170 SK_b_rd039
   90180 SK_b_rd040
   90180 SK_b_rd041
   90187 SK_b_rd042
   90187 SK_b_rd043
   90187 SK_b_rd044
   90210 SK_b_rd045
   90210 SK_b_rd046
   90220 SK_b_rd047
   37 SK_b_rd048
   30 SK_b_rd049
   30 SK_b_rd050
   47 SK_b_rd051
   47 SK_b_rd052
   40 SK_b_rd053
   40 SK_b_rd054
   69 SK_b_rd055
   69 SK_b_rd056
   60 SK_b_rd057
   60 SK_b_rd058
   60 SK_b_rd059
   60 SK_b_rd060
   60 SK_b_rd061
   60 SK_b_rd062
   66 SK_b_rd063
   70 SK_b_rd064
   70 SK_b_rd065
   70 SK_b_rd066
   80 SK_b_rd067
   127 SK_b_rd068
   127 SK_b_rd069
   127 SK_b_rd070
   130 SK_b_rd071
   380 SK_b_rd072
   390 SK_b_rd073
   390 SK_b_rd074
   390 SK_b_rd075
   390 SK_b_rd076
   390 SK_b_rd077
   410 SK_b_rd078
   410 SK_b_rd079
   410 SK_b_rd080
   410 SK_b_rd081
   410 SK_b_rd082
   420 SK_b_rd083
   420 SK_b_rd084
   430 SK_b_rd085
   430 SK_b_rd086
   430 SK_b_rd087
   430 SK_b_rd088
   440 SK_b_rd089
   446 SK_b_rd090
   470 SK_b_rd091
   80027 SK_b_rd092
   80027 SK_b_rd093
   80027 SK_b_rd094
   80027 SK_b_rd095
   80027 SK_b_rd096
   80027 SK_b_rd097
   80027 SK_b_rd098
   80026 SK_b_rd099
   80630 SK_b_rd100
   80630 SK_b_rd101
   80640 SK_b_rd102
   80658 SK_b_rd103
   80658 SK_b_rd104
   80659 SK_b_rd105
   80659 SK_b_rd106
   83660 SK_b_rd107
   83668 SK_b_rd108
   83668 SK_b_rd109
   83668 SK_b_rd110
   83668 SK_b_rd111
   83668 SK_b_rd112
   83668 SK_b_rd113
   92099 SK_b_rd114
   92099 SK_b_rd115
   92099 SK_b_rd116
   92099 SK_b_rd117
   92099 SK_b_rd118
   92100 SK_b_rd119
   92107 SK_b_rd120
   92107 SK_b_rd121
   92107 SK_b_rd122
   91450 SK_b_rd123
   91450 SK_b_rd124
   92107 SK_b_rd125
   92107 SK_b_rd126
   92107 SK_b_rd127
   91456 SK_b_rd128
   92117 SK_b_rd129
   92117 SK_b_rd130
   92110 SK_b_rd131
   92110 SK_b_rd132
   92110 SK_b_rd133
   92110 SK_b_rd134
   92120 SK_b_rd135
   92120 SK_b_rd136
   92150 SK_b_rd137
   92160 SK_b_rd138
   92160 SK_b_rd139
   90460 SK_b_rd140
   90470 SK_b_rd141
   90470 SK_b_rd142
   90480 SK_b_rd143
   90480 SK_b_rd144
   90480 SK_b_rd145
   90480 SK_b_rd146
   90490 SK_b_rd147
   90490 SK_b_rd148
   90490 SK_b_rd149
   90500 SK_b_rd150
   90509 SK_b_rd151
   90510 SK_b_rd152
   90510 SK_b_rd153
   90510 SK_b_rd154
   90510 SK_b_rd155
   90510 SK_b_rd156
   90520 SK_b_rd157
   90520 SK_b_rd158
   90527 SK_b_rd159
   90527 SK_b_rd160
   90527 SK_b_rd161
   90527 SK_b_rd162
   90527 SK_b_rd163
   90527 SK_b_rd164
   90527 SK_b_rd165
   90527 SK_b_rd166
   90527 SK_b_rd167
   90530 SK_b_rd168
   90536 SK_b_rd169
   90540 SK_b_rd170
   90550 SK_b_rd171
   90550 SK_b_rd172
   90550 SK_b_rd173
   90560 SK_b_rd174
   90560 SK_b_rd175
   90560 SK_b_rd176
   90560 SK_b_rd177
   90580 SK_b_rd178
   90580 SK_b_rd179
   90590 SK_b_rd180
   90596 SK_b_rd181
   540 SK_b_rd182
   540 SK_b_rd183
   540 SK_b_rd184
   550 SK_b_rd185
   600 SK_b_rd186
   618 SK_b_rd187
   618 SK_b_rd188
   618 SK_b_rd189
   239 SK_b_rd190
   239 SK_b_rd191
   240 SK_b_rd192
   240 SK_b_rd193
   240 SK_b_rd194
   258 SK_b_rd195
   269 SK_b_rd196
   270 SK_b_rd197
   270 SK_b_rd198
   280 SK_b_rd199
   290 SK_b_rd200
   290 SK_b_rd201
   299 SK_b_rd202
   300 SK_b_rd203
   300 SK_b_rd204
   310 SK_b_rd205
   310 SK_b_rd206
   80750 SK_b_rd207
   80750 SK_b_rd208
   80750 SK_b_rd209
   80780 SK_b_rd210
   80780 SK_b_rd211
   85520 SK_b_rd212
   85526 SK_b_rd213
   85526 SK_b_rd214
   85526 SK_b_rd215
   85526 SK_b_rd216
   85526 SK_b_rd217
   81170 SK_b_rd218
   81170 SK_b_rd219
   81180 SK_b_rd220
   81180 SK_b_rd221
   81180 SK_b_rd222
   81180 SK_b_rd223
   81200 SK_b_rd224
   81200 SK_b_rd225
   81230 SK_b_rd226
   81230 SK_b_rd227
   81720 SK_b_rd228
   81720 SK_b_rd229
   81726 SK_b_rd230
   81726 SK_b_rd231
   81726 SK_b_rd232
   81726 SK_b_rd233
   81726 SK_b_rd234
   81726 SK_b_rd235
   81726 SK_b_rd236
   90660 SK_b_rd237
   90660 SK_b_rd238
   90660 SK_b_rd239
   90670 SK_b_rd240
   90670 SK_b_rd241
   90700 SK_b_rd242
   90756 SK_b_rd243
   90750 SK_b_rd244
   90750 SK_b_rd245
   90750 SK_b_rd246
   90750 SK_b_rd247
   90780 SK_b_rd248
   90780 SK_b_rd249
   90790 SK_b_rd250
   90790 SK_b_rd251
   80140 SK_b_rd252
   80146 SK_b_rd253
   80190 SK_b_rd254
   80190 SK_b_rd255
   80190 SK_b_rd256
   80200 SK_b_rd257
   80200 SK_b_rd258
   80200 SK_b_rd259
   80200 SK_b_rd260
   80260 SK_b_rd261
   80030 SK_b_rd262
   80030 SK_b_rd263
   80040 SK_b_rd264
   80050 SK_b_rd265
   90019 SK_b_rd266
   90019 SK_b_rd267
   90019 SK_b_rd268
   90019 SK_b_rd269
   90019 SK_b_rd270
   90019 SK_b_rd271
   90010 SK_b_rd272
   90010 SK_b_rd273
   90040 SK_b_rd274
   90040 SK_b_rd275
   90040 SK_b_rd276
   90040 SK_b_rd277
   80286 SK_b_rd278
   80286 SK_b_rd279
   80286 SK_b_rd280
   80288 SK_b_rd281
   80288 SK_b_rd282
   80288 SK_b_rd283
   80288 SK_b_rd284
   80288 SK_b_rd285
   80289 SK_b_rd286
   80289 SK_b_rd287
   80296 SK_b_rd288
   80297 SK_b_rd289
   80297 SK_b_rd290
   80297 SK_b_rd291
   80297 SK_b_rd292
   81460 SK_b_rd293
   81460 SK_b_rd294
   81478 SK_b_rd295
   81478 SK_b_rd296
   81478 SK_b_rd297
   81479 SK_b_rd298
   81480 SK_b_rd299
   81480 SK_b_rd300
   81480 SK_b_rd301
   81480 SK_b_rd302
   81496 SK_b_rd303
   81496 SK_b_rd304
   81496 SK_b_rd305
   81496 SK_b_rd306
   81500 SK_b_rd307
   81510 SK_b_rd308
   81510 SK_b_rd309
   81510 SK_b_rd310
   81510 SK_b_rd311
   81570 SK_b_rd312
   81570 SK_b_rd313
   81570 SK_b_rd314
   80420 SK_b_rd315
   80458 SK_b_rd316
   80459 SK_b_rd317
   80560 SK_b_rd318
   80560 SK_b_rd319
   80570 SK_b_rd320
   80590 SK_b_rd321
   80590 SK_b_rd322
   80620 SK_b_rd323
   80628 SK_b_rd324
   80628 SK_b_rd325
   80628 SK_b_rd326
   80628 SK_b_rd327
   91460 SK_b_rd328
   91460 SK_b_rd329
   91460 SK_b_rd330
   91440 SK_b_rd331
   91440 SK_b_rd332
   91430 SK_b_rd333
   91430 SK_b_rd334
   91430 SK_b_rd335
   91380 SK_b_rd336
   91380 SK_b_rd337
   91380 SK_b_rd338
   91370 SK_b_rd339
   91370 SK_b_rd340
   91360 SK_b_rd341
   80350 SK_b_rd342
   80350 SK_b_rd343
   80357 SK_b_rd344
   80357 SK_b_rd345
   80360 SK_b_rd346
   80360 SK_b_rd347
   80360 SK_b_rd348
   80370 SK_b_rd349
   80370 SK_b_rd350
   80380 SK_b_rd351
   80390 SK_b_rd352
   80390 SK_b_rd353
   80390 SK_b_rd354
   80390 SK_b_rd355
   90390 SK_b_rd356
   90390 SK_b_rd357
   91300 SK_b_rd358
   91300 SK_b_rd359
   91296 SK_b_rd360
   91290 SK_b_rd361
   91290 SK_b_rd362
   91260 SK_b_rd363
   91250 SK_b_rd364
   91250 SK_b_rd365
   91550 SK_b_rd366
   91550 SK_b_rd367
   91530 SK_b_rd368
   91530 SK_b_rd369
   95376 SK_b_rd370
   95377 SK_b_rd371
   95380 SK_b_rd372
   95380 SK_b_rd373
   95377 SK_b_rd374
   95376 SK_b_rd375
   90880 SK_b_rd376
   90880 SK_b_rd377
   90897 SK_b_rd378
   90897 SK_b_rd379
   90900 SK_b_rd380
   90900 SK_b_rd381
   90900 SK_b_rd382
   90900 SK_b_rd383
   90900 SK_b_rd384
   90910 SK_b_rd385
   90910 SK_b_rd386
   90910 SK_b_rd387
   90920 SK_b_rd388
   90930 SK_b_rd389
   90930 SK_b_rd390
   90937 SK_b_rd391
   90937 SK_b_rd392
   90940 SK_b_rd393
   90940 SK_b_rd394
   1300 SK_b_rd395
   1300 SK_b_rd396
   1300 SK_b_rd397
   1300 SK_b_rd398
   1300 SK_b_rd399
   1300 SK_b_rd400
   1310 SK_b_rd401
   1310 SK_b_rd402
   1310 SK_b_rd403
   1320 SK_b_rd404
   910 SK_b_rd405
   910 SK_b_rd406
   910 SK_b_rd407
   910 SK_b_rd408
   920 SK_b_rd409
   930 SK_b_rd410
   936 SK_b_rd411
   930 SK_b_rd412
   930 SK_b_rd413
   940 SK_b_rd414
   950 SK_b_rd415
   2069 SK_b_rd416
   95610 SK_b_rd417
   91230 SK_b_rd418
   91230 SK_b_rd419
   91230 SK_b_rd420
   91230 SK_b_rd421
   91230 SK_b_rd422
   91230 SK_b_rd423
   1330 SK_b_rd424
   1330 SK_b_rd425
   1330 SK_b_rd426
   5570 SK_b_rd427
   5570 SK_b_rd428
   5570 SK_b_rd429
   5570 SK_b_rd430
   5580 SK_b_rd431
   1789 SK_b_rd432
   81330 SK_b_rd433
   81330 SK_b_rd434
   81330 SK_b_rd435
   81340 SK_b_rd436
   81340 SK_b_rd437
   81340 SK_b_rd438
   81340 SK_b_rd439
   81350 SK_b_rd440
   81350 SK_b_rd441
   81350 SK_b_rd442
   81360 SK_b_rd443
   81360 SK_b_rd444
   81360 SK_b_rd445
   
      Μεγάλοι σιδηροδρομικοί άξονες
   
   Εθνικός αριθμός ταυτοποίησης Μοναδικός αριθμός ταυτοποίησης
   ŽSR‑110 SK_a_rl1
   ŽSR‑110 SK_a_rl2
   ŽSR‑120 SK_a_rl3
   ŽSR‑120 SK_a_rl4
   ŽSR‑130 SK_a_rl5
   ŽSR‑130 SK_a_rl6
   ŽSR‑120 SK_a_rl7
   ŽSR‑127 SK_a_rl8
   ŽSR‑180 SK_a_rl9
   ŽSR‑180 SK_a_rl10
   ŽSR‑180 SK_a_rl11
   ŽSR‑180 SK_a_rl12
   ŽSR‑180 SK_a_rl13
   ŽSR‑180 SK_a_rl14
   ŽSR‑180 SK_a_rl15
   ŽSR‑190 SK_a_rl16
   (
         *1
      )	Γλώσσα διαδικασίας: η σλοβακική.